Vier dit SA styl
JY LEES NOU Vier dit SA styl
Huweliksherdenkings moet beslis gevier word. Ons het gekyk na tradisionele en moderne geskenklyste, en toe koppe bymekaar gesit en 'n nuwe lys voorstelle uitgedink sodat julle dit op 'n uniek Suid-Afrikaanse manier kan vier.
'n Geskenk van papier is tradisioneel. Ons hou hiervan! Sorg dat jou geskenk 'n boek of digbundel deur 'n Suid-Afrikaanse skrywer is en onthou om voorin jou eie huldeblyk te skryf.
'n Geskenk van katoen is tradisioneel. Maak servette van shweshwe-lap of skaf luukse nuwe lakens vir die bed aan.
Leer is die tradisionele geskenk. Wat van 'n nguni-mat vir die sitkamer?
Linne, sy of vrugte is tradisioneel. Ons stel fynbos voor. Dit kan 'n struik vir die tuin wees as julle in die regte streek woon, of andersins enigiets met 'n protea-ontwerp op. Vetplante of aalwyne is ook goeie keuses as fynbos nie groei waar julle woon nie.
Hout is tradisioneel, en die moderne geskenk is eetgerei. Carrol Boyes enigiemand?
Die tradisionele geskenk is suiker, maar wie wil nou lekkergoed as 'n geskenk gee vir so 'n spesiale dag? Nee wat, ons vervang hierdie een met musiek. Gee vir mekaar CD's van plaaslike kunstenaars en luister saam daarna tydens 'n romantiese ete tuis.
Tradisie sê die geskenk moet wol wees. Gelukkig het Suid -Afrika die beste sybokhaat ter wêreld. Belê gerus in so 'n item elk vir mekaar. Kry inspirasie by www.mohair.co.za
Die twee tradisionele voorstelle is brons of sout, maar dis nogal vervelig. Ons dink die jaar moet met biltong en droëwors gevier word.
Koper of keramiek is die tradisionele voorstelle. Ons voorstel is iets pragtigs van 'n plaaslike keramiek-kunstenaar of pottebakker. Wees wild en vervang julle hele eetstel! Inspirasie by www.mudstudio.net
Dis 'n groot mylpaal en die tradisionele tin of aluminium voel darem nie reg nie. Ons voorstel is diamante - eie aan Suid Afrika.
Tradisie sê die geskenk moet staal wees. Ons dink dis die jaar om nuwe fietse aan te skaf sodat julle ons land se heerlike sonskynweer ten volle kan geniet. As julle nie hou van fietsry nie, skaf 'n driepootpotjie aan.
Sy is die tradisionele geskenk, maar 'n langnaweek by die see of in die bosveld is 'n beter belegging.
Hierdie jaar moet die geskenk glo kant wees. Nee wat, ons vervang dit met fotografiese kuns van 'n plaaslike fotograaf. Gaan kyk by www.ormsphotoart.co.za
In die oue dae was die geskenk iets uit ivorr, maar dis lankal nie meer 'n opsie nie. Doen eerder iets goeds vir olifante en besoek die Elephant Sanctuary by Plettenbergbaai, Hazyview of die Hartbeespoortdam, of beplan 'n wildtuinvakansie om die indrukwekkende dier in die natuur te sien.
Dis weer 'n grote! Tradisie skryf kristal voor. Ons hou meer van die idee van 'n muurhorlosie of armhorlosies.
Die tradisionele voorstel is breekware, maar ons dink die mylpaal verdien iets groters: platinum!
Tradisie vra silwer. Ja wat, dis 'n goeie voorstel. Gee jul silwergeskenke aan mekaar by 'n spesiale ontbyt waar julle vonkelwyn uit ons wynland geniet en oesters van Knysna.
Koraal of pêrels. Hmmm, dis darem baie outyds. Maak dit eerder die jaar van tegnologie en koop elk vir mekaar 'n begeerlike "gadget".
Die tradisionele geskenk is nefriet, maar weet jy ooit wat dit is? Die ander voorstel is koraal, maar dis ook nie goed vir die omgewing om koraal te koop nie. Ons voorsetl is dus 'n duikvakansie in Sodwana waar Suid-Afrika se enigste koraalriwwe te sien is.
Robyne is die tradisionele geskenk, en een van die moderne lyste stel voor kruideniersware! 'n Opwindender voorstel wat reg sal laat geskied aan die mylpaal, is om deur die land te reis op die Bloutrein.
Saffiere is wel baie mooi, maar ons voorstel is om hierdie jaar saam met dansklasse te loop. Dis romanties en die vonkel wat dit in die oog bring, is mooier as die vonkel van edelstene.